Trupin

Trupin ( Truppen) je wjeska  w hornjołužiskim wokrjesu Budyšin. Słuša k Rakečanskej gmejnje a leži 137 m nad mórskej hładźinu. 

 Geografija 
Susodne wjeski su Komorow na sewjerowuchodźe, Kača Korčma na juhowuchodźe, Jitk na juhu a Konjecy na zapadźe. Na sewjeru rozpřestrěwaja so Komorowske haty z přirodoškitnym pasmom Wólšank a Zdźark.

 Ležownostne mjena 
Michał Rostok naliči 1887 slědowace serbske ležownostne mjena: Dozdźark, Pozdźar, Zatruhi, Zandow, Čorne wólše, Kónc, Dračownja, Kuši dub, Hatki, Załuhi, Chójnica, Na Štucy, Kobły, Běłač (hat).Michał Rostok: Ležownostne mjena. W: ČMS 40 (1887), str. 3–50, tu str. 32 (digitalizat).

 Stawizny 
Prěnje historiske naspomnjenje nawsowca jako Trupin pochadźa z lěta 1380. Ležownostne knjejstwo wukonješe Rakečanske ryćerkubło, kotrež wobhospodarješe tež swójski wudwór w Trupinje.

Hač do lěta 1936 běše samostatna gmejna; po tym najprjedy gmejnski dźěl Komorowa a z lěta 1957 je Trupin dźěl Rakečanskeje gmejny.

 Wobydlerstwo a rěč 
W lěće 1884 měješe wjes po Mukowej statistice 142 wobydlerjow, kiž běchu bjez wuwzaća serbscy. Ewangelscy Trupinjenjo přisłušeja znajmjeńša wot 16. lětstotka Rakečanskej wosadźe.

Po ludličenju w lěće 2011 bydlachu we wsy 80 wobydlerjow w přerěznej starobje wot 39,9 lět (Sakska: 46,4).Wuslědki ludličenja 2011 za Rakecy (pdf) Z tym je Trupinske wobydlerstwo najmłódše w Rakečanskej gmejnje.

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Rakecy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1380
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936